[{"text_idx": "#000000", "text": "C\u0302u vi vidas c\u0302iujn lingvojn supre de la pag\u0302o ? Ni tradukas rakontojn el Global Voices por ke civitanaj komunikiloj tra la mondo estu alireblaj por c\u0302iuj."}, {"text_idx": "#000003", "text": "Arto kaj kulturoBona novaj\u0302oCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFres\u0302a Novaj\u0302oHistorioHomaj rajtojHomama agadoHumuroIdeojIndig\u0302enojInternaciaj rilatojInterreta aktivismoJunulojJuroKatastrofoKomunikiloj kaj j\u0302urnalismoLaboroLingvoLiteraturoMedioMilito kaj konfliktoMuzikoNutraj\u0302oParolliberecoPolitikoProtestoRajtoj je seksa diverseco (GLAT)RegadoReligioRifug\u0302intojSanoSciencoSportoTeknikaroUnesko (UNESCO)Unuig\u0302itaj Nacioj (UN)Virinoj kaj socia seksoVojag\u0302o"}, {"text_idx": "#000004", "text": "Barato: Litro da lumo lumigas domon"}, {"text_idx": "#000006", "text": "Emblemo de la projekto \u201cLiter of Light.\u201d"}, {"text_idx": "#000007", "text": "Post trinki botelon da akvo, preskau\u0306 c\u0302iuj homoj deziras j\u0302eti g\u0302in en rubujon. Ili tamen ne konscias, ke ili forj\u0302etas genian inventaj\u0302on por lumigi domon. Dank\u2019 al la ideoj de mekanikisto en Brazilo, tia \u201crubaj\u0302o\u201d povas alporti lumon al domoj en malric\u0302aj komunumoj tra la tuta mondo."}, {"text_idx": "#000008", "text": "Kiel plasta botelo povas transformig\u0302i en lumigilon? La respondo estas simpla kaj brila. Oni eltranc\u0302as trueton el la tegmento de domo kaj fiksas en g\u0302i la plastan botelon travideblan kun klara akvo ene. Dum la tago, sunlumo refraktita [eo] de la akvobotelo disvastig\u0302as al c\u0302iuj direktoj de la c\u0302ambro. C\u0302i tiuj \u201clumigiloj\u201d g\u0302enerale estas instalitaj en mizerkvartaloj kaj mallarg\u0302aj stratoj, kie la lumigado kutime estas malforta au\u0306 tute mankas. Kelkaj log\u0302antoj, se necese, uzas elektrajn lumigilojn ec\u0302 dum la tago, sed la kosto estas tre alta. La akvobotelo sub la sunlumo havas la energion de 60-vata ampolo. Puriga kemiaj\u0302o faras la akvon pli kaj pli klara, kaj c\u0302iu botelo tenas la efikon maksimume kvin jarojn, g\u0302is korodo fine devigas g\u0302in iri en rubujon."}, {"text_idx": "#000009", "text": "Brazila mekanikisto Alfredo Moser elpensis c\u0302i tiun teknikon, kaj poste la projekto Liter of Light [Litro da Lumo] vaste adoptis g\u0302in en Manilo. Tie oni utiligas la akvobotelojn por provizi malric\u0302ajn domojn per dau\u0306rigeblaj kaj medie puraj lumigiloj. Ene de unu jaro post la fondig\u0302o, Liter of Light instalis pli ol 200 000 botelajn lumigilojn. La organizo celas lumigi milionon da domoj en 2015. La projekto nun ankau\u0306 laboras por krei botelojn ekipitajn per sunenergia baterio por liveri lumon ankau\u0306 dum la nokto. Oni ankau\u0306 jam faris pos\u0302telefonan programon, kiu montras, kiamaniere instali la botelojn."}, {"text_idx": "#000010", "text": "Antau\u0306e, en 2011, kiam GreenCupboards [Verd-S\u0302rankoj], retejo por retkomerco, aperigis artikolon pri Liter of Light en sia blogo, unu el la legintoj komentis, ke la ideo okazigos grandan s\u0302ang\u0302on en Barato."}, {"text_idx": "#000011", "text": "This is the most ingenious invention ever and surely needs great acclaim. I live in India where the villages have no electricity and the people have to rely upon kerosene lamps, many time staying in the dark because kerosene is usually in short supply. Hopefully some NGOs will latch on to this and make the life of the villagers less grim."}, {"text_idx": "#000012", "text": "C\u0302i tio estas la plej genia invento g\u0302is nun, kiu certe meritas grandan aplau\u0306don. Mi log\u0302as en Barato, kie la vilag\u0302oj ne havas elektron kaj la homoj devas dependi de kerosenaj lampoj. Oni ofte restas en mallumo pro tio, ke la keroseno g\u0302enerale ne sufic\u0302e haveblas. Mi esperas, ke kelkaj neregistaraj organizaj\u0302oj enkondukos c\u0302i tion kaj faros la vivon de la vilag\u0302anoj malpli komplika."}, {"text_idx": "#000013", "text": "Kvankam oni bezonis kelkajn jarojn, nun Liter of Light aktivas en 15 landoj krom Barato, inkluzive de Banglades\u0302o kaj Kenjo. La barata filio de Liter of Light dungas volontulojn en pli grandaj urboj kiel Mumbajo, Bengaluro kaj Hajderabado. Mesag\u0302o en la fejsbuka pag\u0302o de Liter of Light Bangalore [Litro da Lumo en Bengaluro] instigas homojn donaci siajn plastajn botelojn jam uzitajn al la organizo, anstatau\u0306 j\u0302eti ilin en rubujon."}, {"text_idx": "#000014", "text": "Please don't throw those Cola bottles away. Do contact us and we will try to find ways to pick it up from the nearest possible place"}, {"text_idx": "#000015", "text": "Bonvolu ne forj\u0302eti tiujn botelojn de kolao. Nepre kontaktu nin, kaj ni provos trovi manierojn por kolekti ilin de la plej proksima, alirebla loko."}, {"text_idx": "#000016", "text": "Lastatempe alia neprofitcela organizaj\u0302o Pollinate Energy [Polenu Energion], kiu evoluigas produktojn de pura energio por barataj mizerkvartaloj, tvitere gratulis la projekton Liter of Light pro g\u0302ia bona laboro."}, {"text_idx": "#000017", "text": "@literoflighthq you're doing great work!"}, {"text_idx": "#000020", "text": "Ekrankopio el la fejsbuka pag\u0302o de Liter of Light India, kiu prezentas instaladon de boteloj en Hajderabado."}, {"text_idx": "#000021", "text": "Klopodo de volontuloj estas la kerno de Liter of Light. Tripti, volontulo en Bengaluro, klarigas, kio instigas la grupon:"}, {"text_idx": "#000022", "text": "We are eager to touch many more lives and lighten up the city in collaboration with like-minded organizations who want to take up this green movement with us."}, {"text_idx": "#000023", "text": "Ni entuziasme provas tus\u0302i multe pli da vivoj kaj lumigi la urbon kunlaborante kun samideaj organizoj, kiuj volas okupig\u0302i kun ni pri c\u0302i tiu verda movado."}, {"text_idx": "#000025", "text": "Plej novaj artikoloj pri Suda Azio"}, {"text_idx": "#000026", "text": "Kiel banglades\u0302aj teolaboristoj povas travivi kun taga salajro de malpli ol du dolaroj?"}, {"text_idx": "#000029", "text": "Juna kuiristo en Bakuo transformis sian apartamenton en restoracion"}, {"text_idx": "#000031", "text": "Meksika kolektivo kiu piratas librojn por kundividi kulturon alfrontas blokadojn"}, {"text_idx": "#000035", "text": "Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon."}, {"text_idx": "#000037", "text": "Bonvolu subteni nian gravan laboron"}]